Janubiy Afrika Respublikasi prezidenti Pravin Gordxenni moliya vaziri lavozimiga tayinladi, deb xabar bermoqda Reuters axborot agentligi. Ta’kidlanishicha, Gordxen bir hafta ichida JARda tayinlangan ikkinchi moliya vaziri bo‘ldi. 9 dekabrda moliya vaziri Nlanla Nene kutilmaganda o‘z lavozimidan bo‘shatilgandan keyin, uning o‘rnini kam taniqli siyosatchi Devid van Rouin bor-yo‘g‘i 4 kungina egalladi. Gordxen bu lavozimni avval ham, ya’ni 2009-2014 yillar davomida egallagan. U yangi lavozimda 14 dekabrdan o‘z vazifalarini rasman bajarishni boshlaydi.